47. ΑΠΟΦΑΣΗ ΥΠΟΥΡΓΩΝ ΣΥΝΤΟΝΙΣΜΟΥ ΚΑΙ ΕΜΠΟΡΙΟΥ Αριθ.8509/Β.187 της 3/18 Αυγ.1979 (ΦΕΚ Β' 689) Περί καθορισμού του Προγράμματος εργασιών της Υπηρεσίας Στατιστικής της ΕΣΥΕ στο Υπουργείο Εμπορίου. Έχοντας υπόψη: 1.Τις διατάξεις: α)του Ν.Δ. 3627/56 "περί οργανώσεως της Εθνικής Στατιστικής Υπηρεσίας της Ελλάδος". β.Του Π.Δ. 501/77 "περί οργανισμού της Εθνικής Στατιστικής Υπηρεσίας της Ελλάδος". γ.Του Π.Δ. 607/76 "περί οργανισμού του Υπουργείου Εμπορίου". 2.Την εισήγηση του Γενικού Διευθυντού της Εθνικής Στατιστικής Υπηρεσίας της Ελλάδος, με τη σύμφωνη γνώμη των αρμοδίων Υπηρεσιών του Υπουργείου Εμπορίου, αποφασίζομεν: 1.Καθορίζουμε το περιεχόμενο του προγράμματος στατιστικών εργασιών της Υπηρεσίας Στατιστικής της ΕΣΥΕ στο Υπουργείο Εμπορίου, στην οποία αναθέτουμε και την εκτέλεσή του, κατά τα κατωτέρω: Α.Στατιστικές εργασίες μη περιοδικής φύσεως: (1)Απογραφή αποθηκευτικών χώρων και δεξαμενών για τη συγκέντρωση στοιχείων της ταυτότητός τους, στοιχείων που θα χαρακτηρίζουν τη δυναμικότητα και πληρότητά τους από πλευράς εγκαταστάσεων, εξοπλισμού, χωρητικότητας κλπ. με σκοπό την κατάρτιση πλήρους και ενημερωμένου μητρώου. (2)Απογραφή ή έρευνα σε άλλα αντικείμενα που υπάγονται στις αρμοδιότητες του Υπουργείου Εμπορίου. Β.Στατιστικές εργασίες περιοδικής φύσεως: α.Συγκέντρωση σε τακτά χρονικά διαστήματα, επεξεργασία και εμφάνιση στατιστικών στοιχείων που αναφέρονται σε αντικείμενα της δραστηριότητας των Υπηρεσιών του Υπουργείου Εμπορίου και συγκεκριμένα: (1)Επί της εν γένει δραστηριότητας και του έργου των Ασφαλιστικών Επιχειρήσεων (επενδύσεις κεφαλαίων και αποθεμάτων, αριθμός κατά κλάδους συναφθεισών ασφαλίσεων, πληρωθείσες και εκκρεμείς αποζημιώσεις, πραγματοποιηθέντα και εισπραχθέντα ασφάλιστρα, εκχωρηθέντα αντασφάλιστρα, ανάλυση χαρτοφυλακίου, τεχνικό αποτέλεσμα κατά κλάδο ασφαλίσεως κλπ.). (2)Επί της διαρθρώσεως και των αποτελεσμάτων των Ανωνύμων Εταιρειών και Πιστωτικών Ιδρυμάτων (αποτελέσματα χρήσεως, ακαθάριστες επενδύσεις, αποσβέσεις παγίου ενεργητικού, λογ/σμός εκμεταλλεύσεως παραγωγής ή εμπορίας προϊόντων, ανάλυση λογαριασμού γενικών εξόδων κλπ.). (3)Επί των Κρατικών Προμηθειών, με διάκριση σε εγχωρίως παραγόμενα και εισαγόμενα είδη, συνολικώς για το Δημόσιο Τομέα και κατά λειτουργική διάκριση (Διοίκηση, Εκπαίδευση, Υγεία, Πρόνοια κλπ.) με βάση το φορέα χρησιμοποιήσεως. (4)Επί του Προϋπολογισμού Καταναλωτικών Αγαθών (κρατικά αποθέματα, επιδοτήσεις, καταναλωτικές και μεταβιβαστικές δαπάνες, χρηματοδότηση λογ/σμού καταναλωτικών αγαθών κατ’ έτος, συγκέντρωση κατ’ είδος προϊόντων, κατά εσοδεία και περιφέρεια κλπ.). (5)Επί της καταναλώσεως και Αποθεμάτων Πετρελαιοειδών και Λοιπών Καυσίμων (κατανάλωση πετρελαιοειδών κατά διάφορες διακρίσεις, διακίνηση πετρελαιοειδών, αποθέματα πετρελαιολιπαντικών και ειδών συσκευασίας, κίνηση στερεών καυσίμων κλπ.). (6)Επί του Βιομηχανικού και Εμπορικού κόστους Προϊόντων κατά διάφορες διακρίσεις. (7)Επί των εγχωρίως παραγομένων ή εκ του εξωτερικού εισαγομένων φαρμάκων (δαπάνες παραγωγής κλπ., αξία πωλήσεων, εξαγωγών, αναλώσεως πρώτων και βοηθητικών υλών και υλικών συσκευασίας, παρακολούθηση πωλουμένων φαρμάκων κατά κατηγορία κλπ.). (8)Επί των εισκομιζομένων ποσοτήτων αγαθών στην Κεντρική Λαχαναγορά Αθηνών κατά διάφορες διακρίσεις. (9)Επί των αποθεμάτων βασικών αγαθών του Ιδιωτικού Τομέα (σιτάρι, άλευρα, τοματοπολτός, σπορέλαιο, βαμβακέλαιο, πυρηνέλαιον, κρέατα κατεψυγμένα αλιεύματα κατεψυγμένα, τυροκομικά προϊόντα, αλίπαστα, μήλα και αχλάδια, χυμοί φρούτων κλπ.). (10)Επί των Διπλωμάτων Ευρεσιτεχνίας και Σημάτων. Η Υπηρεσία Στατιστικής στο Υπουργείο Εμπορίου θα συλλέγει τα ανωτέρω στοιχεία είτε πρωτογενώς με διενέργεια απογραφικών και δειγματοληπτικών ερευνών είτε δευτερογενώς από τις αρμόδιες Υπηρεσίες και θα παρακολουθεί τις μεταβολές των ουσιωδών χαρακτηριστικών των μονάδων που θα ερευνώνται. 2.Ορίζουμε τα στοιχεία που θα συγκεντρώνονται, κατά τα ανωτέρω να υπόκεινται στην απαραίτητη επεξεργασία, ώστε να είναι δυνατή η κατάρτιση χρονολογικών σειρών και πινάκων κατανομής και συσχετίσεως των διαφόρων χαρακτηριστικών.  (Αντί για τη σελ. 730,145(α) Σελ. 730,145(β) Τεύχος 1423 Σελ. 9 Στατιστική Υπηρεσία 13.Ν.α.47 3.Ομοίως ορίζουμε η εκτέλεση του παρόντος στατιστικού προγράμματος από την Υπηρεσία Στατιστικής της ΕΣΥΕ στο Υπουργείο Εμπορίου να πραγματοποιείται βαθμιαία με τη βοήθεια των Υπηρεσιών του Υπουργείου ή και λοιπών αρμοδίων οργάνων κατόπιν σχετικών αποφάσεων του Γενικού Δ/ντού της ΕΣΥΕ, ανάλογα με τις δυνατότητες της Υπηρεσίας Στατιστικής στο Υπουργείο Εμπορίου, από απόψεως αριθμητικής επάρκειας του προσωπικού, του διαθέσιμου χρόνου και των προτεραιοτήτων που θα καθορίζονται κατά περίπτωση. Με τις κατά τα ανωτέρω αποφάσεις θα καθορίζονται τα σχέδια των προτύπων στατιστικών δελτίων και πινάκων που θα χρησιμοποιούνται για την εκτέλεση κάθε συγκεκριμένης στατιστικής εργασίας. 